open-index/open-wikipedia-markdown huggingface dataset:
Raisa Smetanina

**Raisa Petrovna Smetanina** (russisk: Раиса Петровна Сметанина; født 1952 i landsbyen Mokhtsja) er en tidligere russisk langrennsløper.

Hun deltok i samtlige internasjonale mesterskap i tidsrommet mellom 1974 og 1992, og høstet hele ti OL-medaljer og like mange VM-medaljer. Sesongen 1980/81 vant hun verdenscupen i langrenn, og kom på andreplass sammenlagt i 1983/84.

Med hele ti medaljer fra vinterlekene har hun flere enn noen annen kvinnelige utøver, og hun er i tillegg alene om å ha vunnet medaljer i fem forskjellige OL. Under OL i Albertville i 1992 ble hun tidenes eldste kvinnelige OL-vinner, bare fjorten dager før sin 40-årsdag. Lekene i Albertville ble det siste store internasjonale stevne hun tok del i.

I 1979 ble hun tildelt Holmenkollmedaljen.

## OL-medaljer
* OL 1976  Innsbruck:  Gull på 10&nbsp;km og stafett,  sølv på 5&nbsp;km
* OL 1980  Lake Placid:  Gull på 5&nbsp;km,  sølv på 10&nbsp;km
* OL 1984  Sarajevo:  Sølv på 10&nbsp;km,  sølv på 20&nbsp;km
* OL 1988  Calgary:  Sølv på 10&nbsp;km,  bronse på 20&nbsp;km
* OL 1992  Albertville:  Gull på stafetten

## VM-medaljer
* VM 1974  Falun:  Gull på stafetten,  bronse på 5&nbsp;km
* VM 1978  Lahtis:  Sølv på 10&nbsp;km,  bronse på 5&nbsp;km,  bronse på stafetten
* VM 1982  Oslo:  Gull på 20&nbsp;km,  sølv på stafetten
* VM 1985  Seefeld:  Gull på stafetten
* VM 1989  Lahtis:  Sølv på stafetten
* VM 1991  Val di Fiemme:  Gull på stafetten
* Hun deltok også i VM 1987  Oberstdorf med 4.-plass på 5&nbsp;km.

## Se også
* Liste over mestvinnende vinterolympiere

## Referanser


## Eksterne lenker
*
Météor

**Météor**, et fransk akronym for *METro Est-Ouest Rapide*, er navnet på en teknologi som brukes for automatisk drift av vognsett på undergrunnsbaner.

Systemet ble tatt i bruk i oktober 1998 på linje 14 ved metroen i Paris.
Chris Columbus

**Christopher Joseph Columbus** (født 1958) er en amerikansk filmskaper. Hans arbeider inkluderer de første to *[[Harry Potter]]*-filmene, *[[Alene hjemme]]* og *[[Mrs. Doubtfire]]*. For tiden er han regissør for filmversjonen av Broadway-musicalen «Rent» i San Francisco.

## Filmografi
År, tittel (ev. originaltittel) – fagfunksjon(er) på produksjonen
* 1984 *[[Gremlins]]* – manusforfatter
* 1985 *[[The Goonies]]* – manusforfatter
* 1985 *[[Pyramidens hemmelighet]]* (originaltittel: *Young Sherlock Holmes*) – manusforfatter
* 1987 *[[Barnevaktens mareritt]]* (originaltittel: *Adventures in Babysitting*) – regissør
* 1990 *[[Gremlins 2: The New Batch]]* (originaltittel: *Gremlins 2: The New Batch*) – manusforfatter
* 1990 *[[Hjemme alene]]* (originaltittel: *Home Alone*) – regissør
* 1991 *[[Only the Lonely (film)|Only the Lonely]]* – regissør, manusforfatter
* 1992 ''Alene hjemme 2, Forlatt i New York'' (originaltittel: *Home Alone 2: Lost in New York*) – regissør
* 1993 *[[Mrs. Doubtfire]]* – regissør
* 1995 *[[Ni måneder (film)|Ni måneder]]* (originaltittel: *Nine Months*) – produsent, regissør, manusforfatter
* 1996 *[[Bjelleklang (film fra 1996)|Bjelleklang]]* (originaltittel: *Jingle All the Way*) – produsent
* 1998 *[[Side ved side (film)|Side ved side]]* (originaltittel: *Stepmom*) – produsent, regissør
* 1999 *[[200-års mannen]]* (originaltittel: *Bicentennial Man*) – produsent, regissør
* 2001 *[[Harry Potter og De vises stein (film)|Harry Potter og De vises stein]]* (originaltittel: *Harry Potter and the Philosopher's Stone*) – exec. producer, regissør
* 2002 *[[Harry Potter og Mysteriekammeret (film)|Harry Potter og Mysteriekammeret]]* (originaltittel: *Harry Potter and the Chamber of Secrets*) – exec. producer, regissør
* 2004 *[[Harry Potter og Fangen fra Azkaban (film)|Harry Potter og Fangen fra Azkaban]]* (originaltittel: *Harry Potter and the Prisoner of Azkaban) –* produsent
* 2005 *[[Fantastic Four (film)|Fantastic Four]]* – produsent
* 2005 *[[Rent]]* – regissør
* 2006 *[[Natt på museet]]* – produsent
* 2010 *[[Percy Jackson & Lyntyven]]* – regissør og produsent
* 2015 *[[Pixels]]* – regissør og produsent
* 2020: *[[The Christmas Chronicles 2]]*

## Referanser


## Eksterne lenker
*
Håkon Evjenth

**Håkon Evjenth** (født 26. desember 1894, død 10. juni 1951) var en norsk forfatter og jurist, kjent for sine barnebøker fra nordnorsk natur. 

## Bakgrunn og virke
Håkon Evjenth var sønn av advokat og statsråd Håkon Martin Evjenth (1865–1934) og *Martha Backer* (1867–1906). Han var født og oppvokst i Bodø, ble cand.jur. i 1917 og bodde noen år i Oslo før han startet egen sakførerpraksis i Vadsø i 1921. Han flyttet tilbake til Bodø i 1925.

Han debuterte som forfatter i 1927 med boka *Finnmarksjakter*. Gjennombruddet kom med ungdomsromanen *3 på to og 2 på fire* i 1935. De fleste bøkene hans er kommet ut i flere utgaver. Handlinga er som regel lagt til nordnorsk villmark, og det økologiske perspektivet er gjerne fremtredende sammen med en tydelig, underliggende opplæring i friluftsliv, nordnorsk geografi og samisk kultur. Evjenth var i det hele tatt en foregangsmann for naturvern og friluftsliv.

Evjenth hadde stipend fra Institutt for sammenlignende kulturforskning 1927–1930 og bodde fire år i selvbygget gamme i Suonjo på Varangerhalvøya. Evjenth deltok i motstandsarbeidet under krigen og satt fanget først i Bodø og Trondheim, deretter på Falstad og Grini 1943–1945. Hans bok *Krig i kvitt* regnes som den første roman om krigen i Nord-Norge.

Barnebokhistorikeren Karin Beate Vold sier at kjernen i Evjenths forfatterskap er bøkene fra perioden 1935–1941. Evjenth ble begravet 16. juni 1951 på Bodin kirkegård.

## Bibliografi

**Skjønnlitteratur**
* 1928 &ndash; *Folk under fot* (roman)
* 1935 &ndash; *3 på to og 2 på fire* (ungdomsbok)
* 1936 &ndash; *På to og fire i Suonjo* (ungdomsbok)
* 1937 &ndash; *Over Kjølen i kano* (ungdomsbok)
* 1939 &ndash; *En fiskergutt i sameland* (ungdomsbok)
* 1940 &ndash; *På langferd i grenseland* (ungdomsbok)
* 1941 &ndash; *Falkefengeren* (ungdomsbok)
* 1945 &ndash; *Krig i kvitt* (ungdomsbok) 
* 1947 &ndash; *På falskt pass* (ungdomsbok)  
* 1948 &ndash; *Hytta i fjellet* (ungdomsbok) 

**Faglitteratur**
* 1927 &ndash; *Finnmarksjakter*
* 1938 &ndash; *Gutten som Norge glemte. Johan Koren*
* 1945 &ndash; *Han som reddet verden. Winston Churchill*
* 1946 &ndash; *Trollbotn* (erindringsbok om livet på egen hytte i Heggvassbotn (Heggmovatnet) i Bodø, og fra andre turer på nordkalotten)

## Referanser


## Kilder
* Karin Beate Vold. «Håkon Evjenth». I: Norsk biografisk leksikon, bd 3. 2. utg. 2001
Galina Kulakova

**Galina Aleksejevna Kulakova** (russisk: *Галина Алексеевна Кулакова*; født 1942 i landsbyen Logatsji i Udmurtia) er en tidligere sovjetrussisk langrennsløper, regnet som verdens beste på korte distanser på begynnelsen av 1970-tallet. Hun vant totalt åtte OL-medaljer, hvorav fire gullmedaljer. Hun vant også fem VM-gull i 1970 og 1974. I OL 1976 i Innsbruck mistet hun bronsemedaljen på 5&nbsp;km etter bruk av Efedrin, men fikk fortsette i mesterskapet.

## Resultater i internasjonale mesterskap
* OL 1968 &ndash; sølv på 5&nbsp;km og stafetten
* VM 1970 &ndash; gull på 5&nbsp;km og stafetten, bronse på 10&nbsp;km
* OL 1972 &ndash; gull på 5&nbsp;km, 10&nbsp;km og stafetten
* VM 1974 &ndash; gull på 5&nbsp;km, 10&nbsp;km og stafetten
* OL 1976 &ndash; sølv på stafetten, bronse på 10&nbsp;km
* VM 1978 &ndash; sølv på 20&nbsp;km, bronse på stafetten
* OL 1980 &ndash; sølv på stafetten
* VM 1982 &ndash; sølv på stafetten

## Se også
* Liste over mestvinnende vinterolympiere

## Referanser


## Eksterne lenker
*
Henning Skumsvoll

**Henning Skumsvoll** (født 15. mars 1947 i Farsund) er en norsk politiker (FrP). Han var stortingsrepresentant fra Vest-Agder 2005-2013.

I februar 2004 ble han valgt til politisk nestleder i Vest-Agder FrP. I lokalpolitikken har han en fartstid på tre perioder som kommunestyremedlem  i Farsund. I 2003 ble han varaordfører i sin hjemkommune.

Skumsvoll er utdannet sivilingeniør og bedriftsøkonom fra Heriot Watt University i Skottland. Av yrke har han vært prosjektsjef og teknisk sjef ved Elkem Aluminium på Lista, bistandattache i Tanzania, teknisk sjef i Kvinesdal og Farsund kommune, og konsulent.

## Stortingets presidentskap
* 2005–2009: visesekretær i Odelstinget

## Stortingskomiteer
* 2009–: medlem av energi- og miljøkomiteen
* 2005–2009: medlem av forsvarskomiteen
* 2005–2009: medlem av den utvidede utenrikskomiteen

## Referanser


## Eksterne lenker
* 
*
Sortland videregående skole, Kleiva

**Sortland videregående skole, Kleiva**, tidligere **Kleiva landbruksskole** og **Kleiva videregående skole**, er en landbruksskole i Sortland i Nordland. Skolen ligger på Kleiva, 8 km sør for Sortland, og holder sauer, kyr både til melking og slakting og høner. Skolen startet opp i 1953. Her har det også vært lært helse- og oppvekstfag, men har blitt flyttet sør til Hadsel videregående og fagskole på Stokmarknes. Dette var blant annet på grunn av få studenter og for lite plass. 

Skolen fikk i mars 2006 vedtatt at de skal få bygge nytt fjøs, et lausdriftsfjøs med melkegrav contra til dagens svært gamle og tungvinte båsfjøs. Det var først snakk om et fjøs med kapasitet på tolv kyr, men et slikt fjøs vil aldri bli lønnsomt. Nå får skolen et fjøs med 24 kyr, som er ventet å gå med profitt som den gjør nå.

Skolen har internat, delt i tre deler – gammelinternatet, nyinternatet og "buret". På buret er det litt større leiligheter, og der er det lov å ha husdyr. Også på gammelinternatet er det to leiligheter og et gjesterom som er litt større an de andre internatrommene. Det er felles unisextoalett, dusj, vaskerom, garderobe og elevkjøkken, samt TV-rom. Det er også kantine på skolen, og nattevakt på internatet om nettene.

Kleiva videregående skole ble fra 1. august 2006 slått sammen med Sortland videregående skole og fikk det nåværende navnet.

## Litteratur
*Alf Oxem: *50 år på Kleiva 1953-2003*. Kleiva videregående skole 2003. ISBN 82-303-0096-8
Camp David

**Camp David**, offisielt **Naval Support Facility Thurmont**, er en militærforlegning som fungerer som den amerikanske presidentens landsted utenfor Washington, DC. Forlegningen, med et areal på rundt 0,5 km², ligger i rekreasjonsområdet Catoctin Mountain Park i nærheten av Thurmont i Frederick County i delstaten Maryland.

Camp David er et militært landsted for presidenten i USA og gjester. Det ligger i lave skogkledde åser rundt 100 km nordvest for Washington, DC på eiendommen til Catoctin Mountian Park i Frederick County i Maryland. Camp David er ikke plassert i den offisielle delen av parken på grunn av personvern- og sikkerhetshensyn. Basen er teknisk sett en militærinstallasjon, bemannet av U.S. Navy og U.S. Marine Corps. Camp David er ikke åpen for allmennheten.

Basen ble først kjent som Hi-Catoctin, og ble opprinnelig bygget som en leir for den føderale regjeringen sine ansatte og deres familier av Works Progress Administration, fra 1935 med offisiell åpning i 1938. I 1942 ble basen omgjort til landsted for Franklin D. Roosevelt og omdøpt til Shangri-La. Camp David fikk sitt nåværende navn fra Dwight D. Eisenhower, til ære for hans barnebarn, David.

## Fredsavtale
Camp David ble brukt da fredsavtalen mellom Egypt og Israel ble inngått, først som en rammeavtale i september 1978 og som endelig avtale 26. september i 1979.

## Se også
* Camp David-avtalen (1978)
* Camp David-forhandlingene 2000

## Referanser


## Eksterne lenker
*
Olympiades (Paris Metro)

**Olympiades** er en nyere stasjon på metroen i Paris. Stasjonen ble åpnet  25. juni 2007.

Navnet er hentet fra område i det 13. arrondissementet i Paris, hvor stasjonen ligger. Dette er et tett befolket område som har dårlige metroforbindelser. Vest for Olympiades finnes metrostasjonen Tolbiac som betjenes av linje 7.

Stasjonen er foreløpig endestasjon for linje 14, en helautomatisk, førerløs linje inntil linjen forlenges til Maison Blanche.

## Eksterne lenker
* Kart over metroen i Paris
Deli de Luca

**Deli de Luca** er en norsk servicehandelskjede med butikker i Oslo, Bergen, Stavanger, Sandnes, Kristiansand, Trondheim, Sarpsborg, Fredrikstad, Larvik, Moss, og Lillehammer. Butikkene forsøker å fremstå som en krysning mellom kiosk og delikatesseforretning, med fokus på mat og måltidsløsninger. Kjeden består per august 2018 av 98 butikker, og de fleste holder åpent hele døgnet.

Deli de Luca ble startet i 2003 av Adriano Capoferro, tidligere detaljdirektør i 7-Eleven, sammen med kolleger fra 7-Eleven (Thor Johansen, Geir Syversen, Terje Bergh og Vesna Milkovic). 62&nbsp;% av selskapet ble kjøpt av NorgesGruppen sommeren 2006.

Deli de Luca havnet på topp 10-listen da det engelske bladet *The Grocer* kåret verdens beste butikker innen servicehandel i 2005. Eieren har imidlertid fått negativ omtale i media som følge av nedsnakking av egne ansatte, hva som
også har gjort seg gjeldende i Norge, især knyttet til ledelseskonflikter i Deli-kjedens region vest, hvor ansatte har klaget på systematiske brudd på arbeidsmiljøloven.

Den første butikken utenfor Oslo ble åpnet i Bergen den 28. februar 2007.

## Referanser


## Eksterne lenker
*
Lamma

**Lamma** (kinesisk: 南丫島), også kjent som **Po Liu Chau**, er den tredje største øya i Hongkong.

Den ligger sørvest for selve Hongkong-øya og har en befolkning på ca. 6&nbsp;000. 

## Referanser


## Eksterne lenker
*
Lyngen (fjord)

**Lyngen**, på nordsamisk **Ivguvuotna** og på kvensk **[[Kvenske stedsnavn (Lyngen)|Yykeänvuono]]**, er en fjord i Troms, og den største i fylket. Navnet stammer fra norrønt, og fjorden het tidligere *Lygnir* «den vindstille, rolige». Fjorden går fra Nordklubben ved Lyngstuva i nord til Melen ved Oteren i sør. Fjorden har gitt navn til Lyngen kommune. Kommunene Lyngen, Skjervøy, Nordreisa, Kåfjord og Storfjord ligger ved fjorden.

Fjorden er 90 kilometer lang målt fra Lyngstuva til Oteren, målt fra Nord-Fugløya er den 121 kilometer.

Lyngen var fra ca år 1000 e.kr grensefjorden mellom datidens Hålogaland og Finnmark. Fjorden har arkeologiske minner fra kvenske, samiske og norrøne bosetninger. 

## Side- og delfjorder
* Kåfjorden (Gáivuotna - Kaivuono)
* Skibotnbukta
* Storfjorden

## Fotnoter

## Referanser




## Eksterne lenker
*
Junn Paasche-Aasen

**Junn Paasche-Aasen** (født 1946) er en norsk grafisk designer. Hun har arbeidet med en stor mengde oppdrag gjennom årene, men er særlig kjent for god design og typografi i blant annet skole- og fagbøker. I 2016 mottok hun Klassikerprisen i Visuelt, og i 1985 fikk hun Bokkunstprisen. Hennes utforming av Bibelen fra 2001 ble kåret til Årets utvalgte bok i 2002. Hun bor og arbeider i Oslo.

## Priser og utmerkelser (utvalg)
* 1983 Bronsemedalje for skolebokserien *Myr og tjern* på Bokmessen i Leipzig
* 1983 Årets ryddigste bok (Norsk Bibliotekforening)
* 1985 Bokkunstprisen
* 2002 Årets utvalgte bok for Bibelen (2001) i Årets vakreste bøker
* 2016 Klassikerprisen i Visuelt

## Referanser


## Eksterne lenker
* Junn Paasche-Aasen hos Store norske leksikon
* Klassikerprisen 2016 på Grafill.no
* Kvinner i norsk grafisk designs historie: Junn Paasche-Aasen på Grafill.no
* Årets utvalgte bok 2002
Ferdinand VII av Spania

**Ferdinand VII** (1784–1833) var konge av Spania fra mars til mai 1808 og senere fra 1813 til sin død i 1833. Som eldste sønn av Karl IV og hans kone Maria Louisa av Parma, ble han født i det store slottet El Escorial nær Madrid.

## Referanser


## Eksterne lenker
*
Assar Rönnlund

**Assar Rönnlund** (1935–2011) var en svensk langrennsløper.

Rönnlunds store mesterskap var VM 1962 i Zakopane, hvor han vant gull på 15&nbsp;km og 4&nbsp;x&nbsp;10&nbsp;km stafett, i tillegg til sølv på femmila. For disse prestasjonene ble han tildelt Svenska Dagbladets gullmedalje. I 1968 ble han tildelt Holmenkollmedaljen.

I løpet av sin internasjonale karriere vant han seks VM- og OL-medaljer, tre i VM og tre i OL, tre i stafett og tre individuelt, tre i gull og tre i sølv.

I tillegg vant han fjorten SM-gull, og i 1967 vant han Vasaloppet.

## [[OL]]-medaljer
* 1964 i Innsbruck – gull (4 x 10&nbsp;km stafett)
* 1964 i Innsbruck – sølv (50&nbsp;km)
* 1968 i Grenoble – sølv (4 x 10&nbsp;km stafett)

## [[VM på ski, nordiske grener|VM]]-medaljer
* 1962 i Zakopane – gull (15&nbsp;km)
* 1962 i Zakopane – gull (4 x 10 stafett)
* 1962 i Zakopane – sølv (50&nbsp;km)

## Referanser


## Eksterne lenker
*
Sissel Grytå

**Sissel Grytå** (født 6. april 1972) er en norsk maler, illustratør og grafisk designer. Hun har bachelor-grad i illustrasjon fra Academy of Art College i San Francisco der hun studerte 1995–1999. Hun har illustrert bøker og bidratt med utsmykninger på Hurtigruten.

## Eksterne lenker
* Sissel Grytå presentert i arbeidsfellesskapet Basta
John Deere

**Deere & Company**, kjent under merkenavnet **John Deere**, er en amerikansk traktorprodusent og et av de fire eldste selskapene i USA. Selskapet ble grunnlagt av smeden og oppfinneren John Deere i 1837.

Merket har en hjort som logo, og kjennetegnes ellers ved en dyp grønnfarge som hovedfarge, foruten detaljer i gult (stripe på panseret, gule felger). 

Foruten traktorer produserer John Deere (john deere var i starten bare maskiner)
skurtreskere, grasutstyr, såmaskiner, bomullshøstere og sjølgående eksaktsnittere. I tillegg har konsernet egne divisjoner for anleggsmaskiner, plenklippere, skogsmaskiner, samt maskiner for grøntpleie innen hage-, park- og golfsektoren.

Traktorer som leveres i Norge er primært produsert i Mannheim, Tyskland, hvor John Deere i 1956 kjøpte Lanz-fabrikken. Konsernets hovedkontor ligger i Moline, Illinois. Den amerikanske traktorproduksjonen skjer i Waterloo i Iowa. 

Til Norge importeres John Deere av Felleskjøpet Agri og Felleskjøpet Rogaland Agder. Merket har i flere år toppet registreringsstatistikken, og hadde i 2005 25,3 prosent av alle nyregistrerte traktorer i Norge med 1020 enheter. 2005 var John Deeres beste år i Norge gjennom tidene. I 2022 var John Deere på 1.plass med 23,2% på registreringslisten i Norge, foran Valtra og Massey Ferguson som tok 2.plassen og 3.plassen.

Selskapet har i lang tid vært utsatt for kritikk fra bønder og organisasjoner som mener man skal ha rett til å reparere egne eiendeler («Right to repair»), John Deere legger inn programvaresperrer for å forhindre at andre enn John Deeres representanter kan foreta fungerende reparasjoner. Kritikerne hevder i tillegg at John Deeres reparasjonsregninger er urimelige. Dette har blant annet ført til 

## Referanser


## Eksterne lenker
* 
* Registreringsstatistikk fra fagbladet Bedre Gardsdrift 

John Deere er den mest solgte traktoren i både Norge og Danmark.

http://www.deere.com/en_US/deerecom/index.html

----
Stjernemotor

En **stjernemotor** (kalles også **radialmotor**) er en forbrenningsmotor  vanligvis brukt i fly.  I en stjernemotor er sylindrene arrangert i en sirkel omkring en felles veivtapp, lik eikene i et hjul.

En av sylinderne er forbundet med veivakselen med en hoved-råde (engelsk: *main connecting rod*). De øvrige rådene er hengslet også inne ved veivtappen (se animasjon). Firetakts stjernemotorer har alltid et ulikt antall (oddetall) sylindere. Et odde antall sylindere gir en roligere gange med midre vibrasjoner. Selve veivhuskontruksjonen blir også sterkere.

For flymotorer har stjernemotoren flere fordeler fremfor en rekkemotor. Med alle sylindrene i samme plan er det enklere å oppnå god og ensartet kjøling av alle sylindere. I rekkemotorer vil de bakre sylinderne ofte få dårlig kjøling og kan kreve væskekjøling for å fjerne varmen. Ved luftkjøling spares betydelig vekt, både vekten av kjølevæsken og sirkulasjonspumper.

En stjernemotor er også mindre sårbar overfor motorhavari. Hvis en sylinder sprekker i en rekkemotor, må hele motorblokken skiftes. Hvis en sylinder sprekker i en stjenemotor behøver bare den ene sylinderen å bli byttet ut.

Disse fordelene, lett vekt og pålitelighet gjør at en stjernemotor er mer egnet som flymotor. Likevel har stjernemotoren to vesentlige ulemper. Det ene er at tilførsel av komprimert luft fra turboladeren eller kompressoren må føres i rør til hver sylinder, mens i en rekkemotor er det tilstrekkelig med én tilførsel til sylinderblokken. Den andre ulempen er at fronttversnittet på en stjernemoter er mye større enn på en rekkemotor, hvilket innebærer større luftmotstand. Dette hadde mest å si for jagerfly.

Stjernemotoren brukes i dag i mindre fly.

Opprinnelig hadde stjernemotoren kun én rad med sylindre, men etter hvert som størrelsen på disse motorene økte, ble det det nødvendig å legge til en ekstra rad. De fleste overskred ikke to rader. Men den største stjernemotor noensinne bygd i noe antall, Pratt & Whitney Wasp Major, var en  28-sylindret, 4-rads motor brukt i mange store fly etter den andre verdenskrig.

På midten av 1930-tallet dukket det opp en ny generasjon strømlinjeformede fly med kraftige rekkemotorer, slike som Rolls-Royce Merlin som ble brukt i Spitfire og Daimler-Benz DB 601 som ble brukt i de tyske Messerschmitt.

## Se også
*Roterende motor

## Eksterne lenker
* Radial engine motorcycles
Hilde Hodnefjeld

**Hilde Hodnefjeld** (født 22. juli 1966) er en norsk illustratør. 

Hilde Hodnefjeld er utdannet ved Statens håndverks- og kunstindustriskole i Oslo, linja for grafisk design og illustrasjon, der hun tok hovedfag i tegning 1994. Under utdannelsen var hun ett år i Paris på Art Décoratifs og et halvt år på Islands kunst- og håndverkskole. Hun har siden arbeidet som illustratør og tegner tilknyttet arbeidsfellesskapene *Basta* og *Illustratørene* i Oslo. Hun har også hatt engasjement som bilderedaktør i forlag. Hodnefjeld har illustrert blant annet barnebøker.

Hodnefjeld er medlem i Norske Billedkunstnere, Tegnerforbundet og Grafill, og har vært med på flere kollektivutstillinger, blant annet i Tegnerforbundet, Galleri Grafill og Galleri 27, Kongsberg Kunstforening og Porsgrunn bibliotek. Hun er tildelt «gull» for bokomslag og diplom for bildeboka *I huset bortenfor* og nominasjon for *Mesterpromperen* i Visueltkonkurransen. I 2011 ble hun nominert til Kulturdepartementets illustrasjonspris for *Mesterpromperen, og i* 2022 ble hun nominert til Kulturdepartementets Bildebokpris for *Uppsa*. 

Hilde Hodnefjeld tegner mest på papir, der hun bruker kollasjelementer fra grafikk, tegner med fargeblyant, tusj, akvarell og akryl. Hun bearbeider ofte videre på data, fortrinnsvis i bilderedigeringsprogrammet Photoshop.  

## Bibliografi
* *Uppsa,* Gyldendal (2021)
* *Kakesamleren*, bildebok, Mangschou forlag (2009)
* *Hvis det ikke fantes biler*, barnebok, Mangschou forlag (2011)
* *Tenk om*, barnebok, Mangschou forlag (2012)

## Referanser


## Kilder
* Presentasjon av Hilde Hodnefjeld i Forfatterkatalogen på Forfattersentrums nettsider

## Eksterne lenker

* Hilde Hodnefjeld presentert i arbeidsfellesskapet Basta
* Hilde Hodnefjeld presentert i arbeidsfellesskapet Illustratørene
Zetor

**Zetor** er et tsjekkisk traktormerke grunnlagt i 1946 og basert i Brno. Siden 2002 har eneaksjonæren vært et slovakisk selskap, HTC Holdings.

Zetor begynte å produsere prototyper av traktorer i 1945, og kom med de første i produksjon i 1946. Selskapet har siden solgt over 1,3 millioner traktorer i over 80 land. 

Zetor var den første traktorprodusenten i verden som utviklet og produserte sikkerhetsførerhus for traktorer.

Zetor Crystal ble introdusert i 1968, som verdens første traktor fra en stor produsent med et veltesikkert førerhus, som også var lydisolert, oppvarmet og støt- og vibrasjonsdempet. I tillegg hadde traktoren flere moderniteter som; hurtiggir, flatt gulv, fjærende framaksel på 2WD-utgavene, og registerdrevet luftkompressor. Førerhuset var den første europeiskbygde med et støynivå under 85db.  

I Norge solgte Zetor svært godt under 70-,80- og tildels 90-tallet, og lå på markedstoppen under store deler av denne perioden. Zetor var norges mest solgte traktormerke i 1985 og 1989, med en markedsandel på henholdsvis 18,3% og 18,1%.  

## Utvalgte modeller
* 1946 Modell 25. 2 sylindere, 25 hk.
* 1947 modell 15. 1 sylinder, 25 hk.
* 1948 Modell 25A. 2 sylindere, 25 hk.
* 1955 Super 35. 4 sylindere, 42 hk.
* 1960 Super 50. 4 sylindere, 50 hk.
* 1960 3011. 3 sylindere, 39 hk.
* 1962 4011. 4 sylindere, 53 hk.
* 1963 2011. 2 sylindere, 25 hk.
* 1966 5511. 4 sylindere, 60 hk.
* 1966 4511. 4 sylindere, 53 hk.
* 1968 3511. 3 sylindere, 39 hk.
* 1968 2511. 2 sylindere, 25 hk.
* 1972 6711. 4 sylindere, 60 hk.
* 1978 10011/45. 4 sylindere, 100 hk.
* 1978 16045. 4 sylindere, 160 hk.

## Eksterne lenker
* 
* Nettsted om Zetor traktorer 
* Årlig rapport 2015.
* Zetors historie (tsjekkisk).
Trond Ivar Hansen

**Trond Ivar Hansen** (født 13. februar 1968 i Vesterålen) er en norsk illustratør, tegneserietegner og spilldesigner. Han har utdannelse fra Kunsthøgskolen i Bergen. Hansen har tegnet flere tegneserier for Jippi Forlag og levert illustrasjoner til blant annet Bergens Tidende. Han var inntil 2009 ansatt i videospillselskapet Funcom i Oslo.

Trond Ivar Hansen er oppvokst på Myre i Nordland fylke. Han bor i Oslo.

## Eksterne lenker
* Trond Ivar Hansens hjemmeside
* Bildeeksempler
Nordiske grener under Vinter-OL 1992

**Nordiske grener under Vinter-OL 1992** ble arrangert fra 9. til 22. februar. Under OL 1992 i Albertville ble det arrangert 15 øvelser i nordiske grener.

## Medaljefordeling

## Medaljevinnere
### Langrenn
;Menn

;Kvinner

### Skihopping

### Kombinert

## Resultater
### Langrenn
#### Menn
##### 10 km klassisk
13. februar

##### 30 km klassisk
10. februar

##### 50 km fristil
22. februar

##### 15 km jaktstart

##### 4 x 10 km stafett
18. februar

#### Kvinner
##### 5 km klassisk
13. februar

##### 15 km klassisk
9. februar

##### 30 km fristil
21. februar

##### 15 km jaktstart

##### 4 x 5 km stafett

### Kombinert

#### Individuelt

#### Lag

### Skihopping

#### Normalbakke 90 m

#### Stor bakke 120 m

#### Lag

## Eksterne lenker
* Albertville 1992 Cross Country Skiing Results på olympics.com
* Albertville 1992 Ski Jumping Results på olympics.com
* Albertville 1992 Nordic Combined Results på olympics.com
* Cross Country Skiing at the 1992 Winter Olympics på olympedia.org
* Ski Jumping at the 1992 Winter Olympics på olympedia.org
* Nordic Combined at the 1992 Winter Olympics på olympedia.org
* Skihopping - Resultater  på sports-reference.com
* Kombinert - Resultater  på sports-reference.com
* Langrenn - Resultater  på sports-reference.com
Manuela Di Centa

**Manuela Di Centa** (født 1963) er en italiensk tidligere langrennsløper.

## Karriere

Di Centa deltok i sine første olympiske leker i Sarajevo i 1984, uten å oppnå topplasseringer. Under OL 1992 i Albertville var hun med på det italienske stafettlaget som tok bronse.

Mest OL-heder høstet hun under OL på Lillehammer i 1994, da hun vant både 15&nbsp;km fristil og 30&nbsp;km klassisk. I tillegg tok hun sølv i 10&nbsp;km jaktstart og 5&nbsp;km klassisk, samt en ny bronsemedalje på 4×5&nbsp;km stafett.

Hun deltok i sitt siste OL i 1998 i Nagano, hvor hun for tredje gang var med på å ta OL-bronse i stafetten.

Hun vant verdenscupen sammenlagt i sesongene 1993/94 og 1995/96. I 1996 ble hun tildelt Holmenkollmedaljen.

Centa er også den første italienske kvinnen som besteg Mount Everest. Det gjorde hun i 2003.

## Resultater i internasjonale mesterskap
* VM 1991 &ndash; bronse på 5&nbsp;km og 30&nbsp;km, sølv på 4×5&nbsp;km stafett
* OL 1992 &ndash; bronse på 4×5&nbsp;km stafett
* VM 1993 &ndash; sølv på 30&nbsp;km fristil, sølv på 4×5&nbsp;km stafett
* OL 1994 &ndash; gull på 15&nbsp;km fristil og 30&nbsp;km klassisk, sølv på 10&nbsp;km jaktstart og 5&nbsp;km klassisk og bronse på 4×5&nbsp;km stafett
* VM 1995 &ndash; bronse på 5&nbsp;km klassisk, sølv på 30&nbsp;km fristil
* OL 1998 &ndash; bronse på 4×5&nbsp;km stafett

## Sammenlagtplasseringer i verdenscupen

## Referanser


## Eksterne lenker
* 
* 
*
Randi Hobøl

**Randi Hobøl** (født 8. desember 1957) er en norsk illustratør og billedkunster.  

Hun har bla.a. Illustrert eventyret om Smottene (smottene.no) Eventyrfigurene ble i mange år benyttet  til aktiviteter/underholdning i Trysilfjellets vintersportssenter.  

Randi Hobøl arbeider også med grafisk design, utsmykning og tekster. 

Hun jobber i dag som leder for design- og kommunikasjonsstudiene ved Fagskolen Kristiania. 

Randi Hobøl er gift med trombonisten Dag Eriksen.

## Eksterne lenker
* 
*  Presentasjon som lærer ved Norges Kreative Fagsskole
Karl-Theodor zu Guttenberg

**Karl-Theodor Maria Nikolaus Johann Jacob Philipp Franz Joseph Sylvester Buhl-Freiherr von und zu Guttenberg** (født 1971) er en tysk politiker (CSU). Han var i perioden 2009 til 2011 Tysklands forsvarsminister i Angela Merkels andre regjering. Guttenberg gikk av etter at det var blitt avslørt at hans doktoravhandling ikke var et selvstendig arbeid. Han var nærings- og teknologiminister i Angela Merkels første regjering i 2009. 

## Bakgrunn
Etter avtjening av verneplikt ved fjelljegerne i Mittenwald ble han underoffiser av reserven. Guttenberg studerte jus og statsvitenskap, og er siden direktør for sin familievirksomhet, Guttenberg GmbH, i München og Berlin. Dessuten har han arbeidet som journalist for «Die Welt». Han ble innvalgt i Forbundsdagen for CSU i 2002.  

Han var generalsekretær i CSU fra november 2008 til februar 2009.

I 2007 tok han den juridiske doktorgraden, med avhandlingen *Verfassung und Verfassungsvertrag. Konstitutionelle Entwicklungsstufen in den USA und der EU* («Grunnlov og grunnlovstraktat: Grunnlovsutvikling i USA og EU». I februar 2011 ba han selv Universitetet i Bayreuth om å trekke hans doktorgrad tilbake, da han hadde blitt beskyldt for plagiat. Han ble som følge av dette kjent som både «Zu Googleberg», og Dr. Klipp-og-Lim. 1. mars 2011 ble det meldt at han trakk seg som forsvarsminister og fra alle politiske verv som følge av avsløringen om at deler av hans doktorgradsavhandling er plagiat.

## Familie
Karl-Theodor Freiherr zu Guttenberg tilhører den frankiske adelsslekten Guttenberg.

Guttenbergs farfar, Karl Theodor Freiherr von und zu Guttenberg (1921–1972), var også CSU-politiker og statssekretær. Bestemoren, Rosa Sophie Prinzessin von Arenberg (født 1922), tilhører fyrsteslekten Arenberg. Guttenbergs far er dirigenten Enoch zu Guttenberg, som var eier av vingodset Reichsrat von Buhl, og moren er Christiane Henkell-von Ribbentrop (født 1951), en datter av Jakob Graf und Edler Herr von und zu Eltz gen. Faust von Stromberg (en tidligere leder for vinbondeforbundet i Rheingau, som var kroatisk politiker og parlamentsmedlem på 1990-tallet, kjent som greven av Vukovar i Kroatia) og Ladislaja Freiin Mayr von Melnhof (født 1920). Foreldrene ble skilt i 1977, og i 1985 giftet moren seg på nytt med Adolf von Ribbentrop (født 1935), en sønn av utenriksminister Joachim von Ribbentrop. 

I februar 2000 giftet Karl-Theodor Freiherr von und zu Guttenberg seg med Stephanie zu Guttenberg født Stephanie Gräfin von Bismarck-Schönhausen, et tippoldebarn av rikskansler Otto von Bismarck. De har to døtre.

## Litteratur
* Genealogisches Handbuch des in Bayern immatrikulierten Adels, Band XXV, 2004, S. 422

## Referanser


## Eksterne lenker
* 
* Forbundsdagens hjemmeside: Karl-Theodor Freiherr zu Guttenberg
Anja Hajduk

**Anja Hajduk** (født 8. juni 1963 i Duisburg) er en tysk politiker (De grønne). Hun er siden 2002 medlem av det tyske parlamentet. Dessuten er hun leder for De grønne i bystaten Hamburg.

Hun er utdannet psykolog og lever i lesbisk partnerskap med tidligere senator Ute Pape (SPD).

## Referanser


## Eksterne lenker
* 
*  Biografi på parlamentets hjemmeside
Franz Josef Jung

**Franz Josef Jung** (født 5. mars 1949 i Erbach i Rheingau) er en tysk advokat og politiker (CDU). Han var Tysklands forsvarsminister fra 2005 til 2009, og arbeidsminister en kort periode i 2009.

Jung var fra 2003 til 2005 fraksjonsleder for CDU-fraksjonen i den hessiske landdagen. Ved valget i 2005 ble han innvalgt i det tyske parlamentet som toppkandidat for CDU i Hessen. I oktober samme år ble han utnevnt til tysk forsvarsminister i Angela Merkels kabinett. I oktober 2009 ble han arbeidsminister i Merkels andre regjering, men gikk av etter bare en måned som følge av måten han som forsvarsminister behandlet saken om et luftangrep tyske tropper gjennomførte ved byen Kunduz i Afghanistan, 4. september 2009.

## Referanser

## Eksterne lenker
* 
* 
*
Tor Edvin Strøm

**Tor Edvin Strøm** (født 28. oktober 1973) er en norsk illustratør og grafisk designer. Han har utdannelse fra Westerdals reklameskole, der han var student fra 1992 til 1994, og linje for visuell kommunikasjon ved Kunsthøgskolen i Oslo fra 1995 til 2000. Han har også studieopphold fra School of Visual Arts i New York. Han har jobbet som frilansdesigner og illustratør i arbeidsfellesskapet «Basta Illustrasjon & Design» i Oslo fra 2001 til 2006 med oppdrag særlig innen reklame- og forlagsbransje. Ved siden av frilansarbeidet jobber han nå som illustrasjonslærer ved den private høyskolen Norges Kreative Høyskole i Oslo.

Strøm mottok Gullblyanten for illustrasjoner i kampanjen «Mann til mann» som ble laget for Fredag Reklamebyrå.

## Utvalgte arbeider
### Bokillustrasjoner
* Forsideillustrasjon til boken *Norsk Illustrasjon*, Grafills 
* Omslag til boken *Jaspis*
* Omslag til boken *Vi gir oss ikke* av Trond Brænne
* Omslag til boken *Ungdomstrinnslæreren*

### Redaksjonelle illustrasjoner
* For magasinet Psykisk Helse

## Referanser


## Eksterne lenker
* Tor Edvin Strøms hjemmeside
* Bokkilden.nos liste over bokillustrasjoner av Tor Edvin Strøm
Jarl av Chester

**Jarl av Chester** (walisisk: *Iarllaeth Caer*) er en tittel i Det forente kongerikes høyadel. Den ble opprettet som en tittel i Englands høyadel i 1071. Jarlen av Chester styrte da et palatinatsgrevskap. Jarledømmet Chester var var et av de mektigste jarledømmene i middelalderens England, og strakte seg hovedsakelig over grevskapene Cheshire og Flintshire. 

Siden 1301 har tittelen vanligvis blitt gitt til arvinger til den engelske tronen, og etter 1707 til den britiske tronen. Siden den framtidige Edvard I av England ble utnevnt til jarl av Chester i 1254 har den normalt bare blitt gitt til tronarvingen, og siden slutten av det 1300-tallet kun til tronarvinger som også har tittelen prins av Wales. Ettersom den ikke er arvelig etter vanlige regler gjenopprettes den hver gang en ny fyrste av Wales tiltrer. Dagens innehaver er William, prins av Wales, og tittelen ble opprettet for ham i 2022. Prins William som tronarving tiltar automatisk tittelen jarl av Chester, og prinsesse Catherine er således også grevinne av Chester, samt prinsesse av Wales.

Kong Henrik III bestemte at ettersom Cheshire var et så mektig område med sin viktige havn og jordbruk, ville han ha og kontrollere landet for seg selv, og overførte tittelen jarl av Chester til kronen. Kongen overførte herredømmet Cheshire, men ikke tittelen jarl, til sin sønn, Lord Edvard, i 1254. I 1254 ga kong Edvard I landområdene til jarledømmet Chester videre til sin sønn Edvard, som var den første engelske prinsen av Wales. Etter dette har tittelen jarl av Chester forblitt sammen med tittelen prins av Wales.

## Jarler
Merk: listen under regner ikke med Gerbod the Fleming (1070–1071) som den første jarl av Chester

### Første opprettelse - 1071

### Andre opprettelse - 1121

### Tredje opprettelse - 1232

### Fjerde opprettelse - 1264

### Femte opprettelse - 1301

Ifølge enkelte lister ble prins Alphonso, sønn av Edvard I, utnevnt til jarl av Chester i 1284. Det finnes ikke belegg for dette i samtidige kilder.

### Sjette opprettelse - 1312

Etter dette har tittelen alltid blitt gitt sammen med tittelen prins av Wales.

## Referanser


## Litteratur
* Harris, B.E. (1979): «Administrative History», Elrington, C.R., red.: *The Victoria County History of Chester*. Bind II. University of London Institute of Historical Research. s. 1–97.
Josip Juratovic

**Josip Juratovic** (født 15. januar 1959 i Koprivnica, Kroatia) er en kroatiskfødt tysk politiker (SPD) og fagforeningsmann (IG Metall). Siden 1997 er han medlem av styret i SPD i Baden-Württemberg, og ved valget i 2005 ble han innvalgt i det tyske parlamentet.

## Referanser


## Eksterne lenker
* 
* 
*
Christian Freiherr von Stetten

**Christian [[friherre|Freiherr]] von Stetten** (født 1970) er en tysk politiker (CDU).

Etter Abitur (artium) fulgte avtjening av verneplikt og studier i bedriftsøkonomi. Siden 2002 er han medlem av det tyske parlamentet, hvor han bl.a. sitter i finanskomitéen.

## Referanser


## Eksterne lenker
* 
* https://web.archive.org/web/20050404145714/http://www.bundestag.de/mdb15/bio/S/stettch0.html
Filip III av Spania

**Filip III** (født 14. april 1578, død 31. mars 1621) tilhørte huset Habsburg og var konge av Spania og Portugal fra 1598 til sin død. Han var sønn av Filip II av Spania og hans fjerde kone Anne, datter av den tysk-romerske keiser Maximilian II.

## Referanser
Anne G. Holt

**Anne Gerd Holt** (født 1961) er en norsk illustratør.

Anne Holt har utdannelse fra Westerdals Reklameskole og Kunst- og håndverksskolen i Oslo der hun studerte fra 1981 til 1985. Hun er særlig kjent fra en lang rekke barnebøker, blant annet rundt 40 titler i den populære serien om *Karsten og Petra* (siden 1992) samt flere om *Løveungen og Frøken Kanin* og *Kokos*, alle småbarnsbøker skrevet av Tor Åge Bringsværd.

Illustrasjonene hennes er ofte laget i akvarellteknikk. De er barnevennlige, med tydelige detaljer og figurer tegnet med sikker strek i en forenklet, forklarende stil.

## Referanser


## Eksterne lenker

* Forlaget Cappelen Damms presentasjon av Anne G. Holt
* Norsk barnebokinstitutts presentasjon av Anne G. Holt som «Månedens illustratør» i oktober 2015
Kjell E. Midthun

**Kjell Einar Midthun** (født 26. juli 1954 i Elverum) er en norsk illustratør og tegner. 

Midthun har illustrert en lang rekke barnebøker, blant annet historier av Alf Prøysen. Han har også laget en stor mengde postkort, særlig av norske fjøsnisser i idyllisk og nostalgisk akvarellteknikk. «Midthun-nissen» bærer arven videre fra tidligere tegnere som Nils Bergslien, Theodor Kittelsen og Kjell Aukrust. Midthun har også laget flere humoristiske kortmotiver, ofte fra norsk natur og trollverden. Han har hatt flere separatutstillinger.

Posten Norge har brukt hans nisser på julefrimerker.

## Bibliografi
*  155 sider.
*  144 sider.
*  79 sider.

## Referanser
Glassfiber

**Glassfiber** er et materiale som smeltes og formes til ekstremt fine fibre (glasstråder eller smeltet sand) med en tykkelse på mellom 0,001 og 0,1 mm (fra tusendels til tidels millimeter). Før sammensetting (veving) blir de grunnet (*[[Priming|primet]]*) med en grunning (''primer'') som legger seg rundt fibrene slik at de ikke brekker.

Glassfiber er mye brukt til å produsere tekstiler, for eksempel matter.

## Glassfiberarmering
Glassfiber benyttes også i plastprodukter hvor man oppnår et sammensatt og ikke minst avstivet materiale, kjent som '''glassfiber-armert plast''' (GAP) eller også kjent som GRP (av det engelske *glass-reinforced plastic*). Man har i de siste årene gått over til å kalle materialet **glassfiberarmert umettet polyester** (GUP). Mindre brukt og kjent er **glassfiberarmert epoxy** (GAE), også kjent som GRE (av det engelske *glass-fiber reinforced epoxy*).

I daglig tale kalles **glassfiberforsterket umettet polyester** (GUP) ofte for glassfiber på norsk, og på engelsk for *fiberglass*.

## Bruk i båter
På midten av 60-tallet ble det vanlig å produsere båter i glassfiber. Det ble brukt epoxy herdeplast som ble strøket inn i glassfibervev. En støpeform som bestemte formen på utsiden av båten ble brukt til et stort antall båter. Det ble mulig å lage båter med former som var ukjent fra de tidligere trebåtene.

Redningsfartøyet RS 99 «Skomvær III» er et eksempel på skip bygget i GUP.

## Referanser
Spjærøy kirke

**[[Spjærøy kirke]]**, tidligere omtalt som **Spjærøy kapell**, er en kirke reist på Dypedal, Spjærøy på Hvaler i Fredrikstad domprosti 1891. 

## Historie

26. mai 1887 besluttet Hvaler herredstyre å bygge et nytt kapell med 175 sitteplasser. To år senere, 22. mai 1889, ble grunnstenen nedlagt. På den er en sølvplate med teksten «Dypedals Kapell reist Aaret 1889 til Vaar Herres Jesu Christi Ære og Hvaløers Menigheds Gavn» montert. 

Arkitekt var Jacob Wilhelm Nordan, mens murmester Peder Emanuelsen Utengen fra Kirkøy stod for oppførelsen. Kapellet ble reist i granitt hugget ut av fjellet syd for kapellet. Bygningen stod ferdig i 1891. 

Innvielsen fant sted 24. juli 1891. Til stede var prostiets biskop, Carl Peter Parelius Essendrop, og størstedelen av dets presteskap. Biskop Essendrop stod for innvielsen, med assistanse av tilstedeværende prester. 

Bygget er pusset opp flere ganger, blant annet i 1941, 1958 og 1989. Det tituleres i dag som kirke.

## Kirkens interiør
Opprinnelig var kirkens interiør holdt i en mørk brun farge, mens det nå er holdt i blått, mørk rødt og hvitt.

Altertavlen var opprinnelig et stort hvitt kors på en mørk bunn. I 1941 ble dette byttet ut med et altermaleri malt av Alfhild Børsum Johnsen fra Kirkeøy. Dette nye altermaleriet ble i 1951 flyttet til Asmaløy Bedehus, fordi menighetsrådet hadde bestilt nye glassmalerier som ble plassert i koret i stedet for Johnsens maleri.

Glassmaleriene som erstattet altermaleriet var tegnet av Rolf Klemetsrud og forestiller et lam bærende på et kors, oppstandelsen og en pelikan.

:*Det korsbærende lammet er et mye brukt symbol for Kristus' seier over dødsriket. Banneret som er festet til korset, er et seiersbanner.
:*Pelikanen er avbildet med et blodig bryst og unger. Også dette er et kjent, kristent symbol; det er et bilde på hvordan Kristus ga sitt blod for menneskene og gir dem som følger ham, åndelig næring.

Korskilleveggen som er plassert mellom skipet og koret, har et symbol for Den hellige ånd, duen, som hovedmotiv. Skilleveggen er utskåret av Sverre Johnsen fra Hvaler. Han har også skåret ut salmetavlene.

Prekestolen er i likhet med skilleveggen utskåret av Sverre Johnsen, og utstyrt med fire relieffer som forestiller de fire evangelistene:

:*Matteus, et menneske med vinger, fordi Matteus' evangelium begynner med Jesu menneskelige slektstavle.
:*Markus, løven med vinger, fordi Markus' evangelium begynner med beretningen om Johannes og Jesus i ørkenen (løven sees som et ørkendyr).
:*Lukas, oksen med vinger (offerdyret), fordi Lukas' evangelium har historien om Sakarias som ofrer i tempelet i sitt første kapittel.
:*Johannes, ørnen, fordi Johannes' evangelium begynner med en skildring av Jesu guddomsvesen og Guds trone.

Kirkeklokken er støpt av Anders Riise i Tønsberg i 1837.

Orgelet kommer fra J. H. Jørgensen i Oslo, og ble levert nybygget til kapellet i 1965.

## Kulturminne
Spjærøy kirke er et kulturminne og har nummer 85531 i Riksantikvarens kulturminnebase.

## Referanser


## Litteratur

## Eksterne lenker
* Norges kirker: Spjærøy kapell
* Fra Hvaler menighets nettsted
* 
* Om livsvesnene (evangelistene) i Johannes' Åpenbaring
*
PDP-10

**PDP-10**, også markedsført som **DECsystem-10**, var den største og kraftigste minidatamaskinen i PDP-serien fra Digital Equipment Corporations (DEC). Ytelsen til noen modeller av PDP-10 var sammenlignbar med de svakeste av IBM stormaskiner.

PDP-10 var en ord-basert mikroprosessor med en ordlengde på 36-biter, og den var en videreutvikling av PDP-6. PDP-10 ble satt i produksjon i begynnelsen av 1966, og ble produsert frem til 1983.

PDP-10 kjørte operativsystemene TOPS-10, TOPS-20, TENEX, Incompatible Timesharing System, WAITS og CompuServe Timesharing System. 

Etterfølgeren til PDP-10 var DECSYSTEM-20, som ble lansert i 1977.

I den første tiden ble maskinene markedsført som "PDP-10", men fra og med KL10-modellen av prosessoren ble navnet DECsystem-10 innført. Operativsystemet for PDP-10 ble først kalt "MONITOR" men etterhvert ble produktnavnet TOPS-10 tatt i bruk. En rekke brukere av PDP-10-baserte systemer var ikke videre fornøyd med TOPS-10 og valgte å lage sine egne operativsystemvarianter enten fra bunnen av eller som modifiserte versjoner av TOPS-10.

En av de mest vellykkede av disse var TENEX fra Bolt, Beranek & Newman (BBN). Dette operativsystemet ble tatt i bruk flere andre steder, og ble også kommersialisert og videreutviklet av DEC under navnet TOPS-20 (men av brukerne ofte kalt TWENEX). Maskiner som kjørte TOPS-20 ble solgt under betegnelsen DECSYSTEM-20.

I Norge fantes det totalt fem PDP-10-prosessorer. Norges Handelshøyskole (NHH) hadde en DECSYSTEM-20, mens Universitetet i Oslo hadde en DECsystem-1099 (et to-CPUs SMP-system) og en DECSYSTEM-2065, som var betegnelsen på to en-CPUs DECSYSTEM-2060 satt sammen i et cluster med delt disk.

Etterhvert som prosessorteknologien utviklet seg på 70- og 80-tallet ble PDP-10 produsert i ulike modeller og med sterkt varierende fysiske dimensjoner og ytelse. Modellrekkefølgen var KA10, KI10, KL10, KS10. Prosjektet for å produsere en oppfølger, KC10, (kodenavn "Jupiter") ble kansellert i 1983 da Digital valgte å prioritere utviklingen av sine VAX-baserte systemer.
Kystradio Nord

**Kystradio Nord**, tidligere **Bodø radio** (kallesignal LGP), er en kystradiostasjon lokalisert i Bodø. Virksomheten startet i 1938 som telefonistasjon og utviklet seg senere til å håndtere maritim radiotelefoni og telegrafi. Radiokommunikasjon med luftfart (aeradio) ble skilt ut og overført til Luftfartsverket i 1991.

Stasjonen fikk etter hvert ansvar for maritim radiokommunikasjon i Nordland, Troms og deler av Norsk økonomisk sone, blant annet etter nedleggelsen av Harstad radio på slutten av 1980-tallet. Kystradio Nord fjernstyrer Jan Mayen radio (fra 1994) og Bjørnøya radio (fra 1996), og overtok i 2006 driften av de maritime radioanleggene på Svalbard.

Kystradio Nord var tidligere organisert under Telenor Kystradio. Da Telenor Kystradio ble avviklet 1. januar 2026, ble de samfunnspålagte kystradiotjenestene overtatt av staten. Radiooperatørtjenesten ble overført til Hovedredningssentralen, og Kystradio Nord inngår i Hovedredningssentralen Nord-Norge.

## Se også

* Kystradio Sør

## Referanser


## Eksterne lenker
* Info fra Telenor Maritim Radio 
* Telenor: Kystradio Nord
Liv Marit Wedvik

**Liv Marit Wedvik** (1970–2015) var en norsk countryartist og programleder.

Wedvik albumdebuterte i 2003 med *[[Then he Kissed Me…]]* med plateselskapet Showtime Records. Plata solgte bra, men fikk dårlige kritikker, blant annet terningkast 1 i *[[Dagbladet]]*. Hun var i 2006 programleder for reality-TV-serien *[[Ville Vesten (TV-program)|Ville Vesten]]* på TV3. Høsten 2007 deltok hun i reality-TV-serien *[[Skal vi danse (TV-program)|Skal vi danse]]* på TV 2 på hvor hun endte på 5.-plass.

Liv Marit Wedvik ble født 16. januar 1970 i Skien der hun også bodde. Hun var utdannet tannlegeassistent og arbeidet med dette i perioder ved siden av sin musikkarrière.

Wedvik døde i en drukningsulykke nær Moen camping i Risør, og ble gravlagt ved Gjerpen kirke i Skien 2. juni 2015.

## Diskografi
* 2003: *[[Then he Kissed Me...]]
* 2003: *Country Jul*, med [[Heidi Hauge]] og [[Jenny Jenssen]]
* 2003: *Hitchin' a Ride* (Showtime records) 12 spor
* 2004: *Whatever You Say* (Showtime Records) 12 spor
* 2005: *Home Sweet Home*
* 2006: *Riding Out the Storm*
* 2010: *Solid Ground'' (Big Box Music) 10 spor,  fire uker på VG-lista med 17.-plass som beste.

## Referanser


## Eksterne
* 
*
Cristian Zorzi

**Cristian Zorzi** (født 14. august 1972 i Cavalese) er en italiensk langrennsløper.

Zorzi har spesialisert seg på sprint. Han debuterte i verdenscupen i Milano i desember 1997. I mars 2000 vant han sin første verdenscupseier i Lahtis. Han har tatt totalt fire verdenscupseire (per mars 2007).

Under VM 2001 i Lahtis fikk Zorzi sølv på sprinten bak Tor-Arne Hetland. Under OL 2002 i Salt Lake City fikk han igjen medalje på sprinten, denne gang ble det bronse.

Under OL 2006 i Torino var Zorzi ankermann på det italienske laget som ble olympiske mestre på hjemmebane. Under VM 2007 i Sapporo vant han VM-gull i sprintstafett sammen med Renato Pasini.

## Meritter
**OL**
* Gull 4 x 10&nbsp;km stafett Torino 2006
* Sølv 4 x 10&nbsp;km stafett Salt Lake City 2002
* Bronse sprint Salt Lake City 2002
**VM**
* Gull sprintstafett Sapporo 2007
* Sølv sprint Lahtis 2001
**Verdenscupen langrenn**
* Nr 2 verdenscupen sprint 2000/01 
* Nr 3 verdenscupen sprint 2001/02

## Referanser


## Eksterne lenker
*